
ముంబై : కమల మిల్స్ కాంపౌండ్లో శుక్రవారం తెల్లవారుజామున అగ్ని ప్రమాదం జరిగింది. విలాసవంతమైన లోయర్ పరేల్లో దాదాపు 50 పబ్లు, రెస్టారెంట్లు ఉంటాయి. వీటి యజమానులు దురాశతో డబ్బు కోసం వెంపర్లాడుతూ ఉంటారని, ప్రజల ప్రాణాలను, ఆరోగ్యాలను పట్టించుకోరని చాలా ఆరోపణలు ఉన్నాయి. తాజా దర్ఘటన జరగడానికి ముందు ఓ సమాచార హక్కు ఉద్యమకారుడు హెచ్చరించినప్పటికీ, బృహన్ముంబై నగర పాలక సంస్థ (బీఎంసీ) పట్టించుకోలేదని స్పష్టంగా తెలుస్తోంది. బీఎంసీ అధికారులు సరైన చర్యలు తీసుకుని ఉంటే, ఈ ప్రమాదంలో 15 మంది ప్రాణాలను కోల్పోయి ఉండేవారు కాదు.ఆర్టీఐ ఉద్యమకారుడు మంగేష్ బీఎంసీ అధికారులకు అక్టోబరులో ఫిర్యాదు చేశారు. కమల మిల్స్లో అక్రమంగా నిర్మాణాలు జరిగాయని ఆరోపించారు. దీనిపై బీఎంసీ అధికారులు ఆయనకు ఈ నెల 8న సమాధానం ఇచ్చారు. కానీ ఎటువంటి చర్యలు తీసుకోలేదు. అగ్ని ప్రమాదం జరిగినపుడు తీసుకోవలసిన ముందు జాగ్రత్తలను తీసుకోలేదు. ఈ రెస్టారెంట్లోకి రాకపోకలు సాగించడానికి ఒకే మార్గం ఉంది. దీంతో దీనిలో పార్టీ చేసుకుంటున్న యువత తప్పించుకోలేకపోయారు. 15 మంది మరణించారు. మరణానికి కారణం ఊపిరి ఆడకపోవడమేనని వైద్యులు ధ్రువీకరించారు.

mumbai : kamala mills compoundlo sukravaaram tellavaarujaamuna agni pramaadam jarigindi. vilaasavantamaina loyar parello daadaapu 50 pablu, restarentlu untaayi. veeti yajamaanulu durashatho dabbu kosam vemparlaadutuu untaarani, prajala praanaalanu, aarogyaalanu pattinchukorani chala aaropanalu unnaayi. taja darghatana jaragadaaniki mundu oo samachara hakku udyamakaarudu hecharinchinappatiki, bruhanmumbai nagara paalaka samstha (bmc) pattinchukoledani spashtamgaa telustondi. bmc adhikaarulu saraina charyalu teesukuni unte, ee pramaadamlo 15 mandi praanaalanu kolpoi undevaaru kaadu.arti udyamakaarudu mangesh bmc adhikaarulaku aktobarulo firyaadu chesaru. kamala millslo akramamgaa nirmaanaalu jarigayani aaropinchaaru. deenipai bmc adhikaarulu aayanaku ee nela 8na samadhanam icharu. cony etuvanti charyalu teesukoledu. agni pramaadam jariginapudu teesukovalasina mundu jaagrattalanu teesukoledu. ee restarentloki rakapokalu saaginchadaaniki oke maargam undi. deentho deenilo party chesukuntunna yuvata tappinchukolekapoyaru. 15 mandi maraninchaaru. maranaaniki kaaranam oopiri aadakapovadamenani vaidyulu dhruveekarinchaaru.